rejauldu/bengali-wikipedia huggingface dataset:
ডোমিনিকা একটি খ্রিস্টান সংখ্যাগরিষ্ঠ দেশ, যেখানে ইসলাম ধর্মের অনুসারীরা সংখ্যালঘু। একটি রিপোর্টে বলা হয় যে, দেশটির মোট জনসংখ্যা ৭০,০০০, যার মধ্যে ৭০ জন বা মোট জনসংখ্যার ০.১% মুসলিম।  ডোমিনিকীয় সংবিধান ধর্মনিরপেক্ষ প্রকৃতির হওয়ার ফলে দেশে মুসলিমরা ধর্মান্তরিত হতে ও উপাসনালয় নির্মাণ করতে স্বাধীনতা উপভোগ করে। ডোমিনিকায় ইসলামের পরিসংখ্যান সহজলভ্য নয়। ২০০৫ সালের আন্তর্জাতিক ধর্মীয় স্বাধীনতা প্রতিবেদন অনুসারে, দেশটির সংখ্যালঘু ধর্ম ও সম্প্রদায়ের অনুসারীদের সংখ্যা মোট জনসংখ্যার ১.৬ থেকে ০.২ শতাংশের মধ্যে এবং তাদের মধ্যে রয়েছে রাস্তাফারি, যিহোবার সাক্ষি, অ্যাংলিকানবাদী ও মুসলিম।    ইতিহাস  মুসলিমরা প্রথম ডোমিনিকায় ইউরোপীয় দেশগুলোর দাস বাণিজ্যের জাহাজে এসেছিল। দাস হিসেবে আসা আফ্রিকীয়দের মধ্যে অনেকেই মুসলিম ছিলেন। ১৯৬০ এর দশকের শুরুর দিকে ক্যারিবীয় অঞ্চলের আফ্রো-ক্যারিবীয় জনগণের মধ্যে ইসলাম প্রচারিত হতে শুরু করে। যুক্তরাষ্ট্র ও ত্রিনিদাদের বিভিন্ন বিশ্ববিদ্যালয়ে অধ্যয়নরত ডমিনিকান শিক্ষার্থীরা ইসলাম গ্রহণ করে এবং পরবর্তীতে তারা ডমিনিকার মুসলিম সম্প্রদায়ের নেতায় পরিণত হয়। তবে ১৯৭০-এর দশকে অধিকাংশ মুসলিম নেতা ডমিনিকা ছাড়তে বাধ্য হয়। ১৯৮০-এর দশকের শুরুতে ডোমিনিকা মুসলমানদের জন্যে খুব একটা বন্ধুত্বপূর্ণ জায়গা ছিল না। কারণ অনেক মানুষ মুসলমানদের রাস্তাফারিদের মতই দেখত এবং তাদের প্রতি খারাপ আচরণ করত। তৎকালীন প্রধানমন্ত্রী ইউজেনিয়া চার্লসের প্রশাসনের সময় (১৯৮০-১৯৯৫) কিছু মুসলিম–যারা বিমানযোগে ডোমিনিকায় প্রবেশ করতে চেয়েছিল, তাদের দেশে ঢুকতে না দিয়ে পরবর্তী বিমানেই ফেরত পাঠানো হয়। ১৯৯৫ সালে ডমিনিকার মুসলিম সম্প্রদায় আনুষ্ঠানিকভাবে নিবন্ধিত হয় এবং এটি দেশটির একমাত্র নিবন্ধিত মুসলিম সংস্থা হিসেবে থাকে। বর্তমান ডোমিনিকায় আনুমানিক ৩০০ মুসলিম বাস করে এবং তারা সমাজের বিভিন্ন স্তরে শিক্ষক, চিকিৎসক, আইনজীবী ও শ্রমিক হিসেবে কাজ করে।   তবে ডোমিনিকায় ধর্মান্তরিত মুসলিমরা প্রায়ই অন্যান্য দেশে চলে যায়। যার ফলে দেশে মুসলিম সম্প্রদায়ের আকার হ্রাস পায়।    মসজিদ  রস ইউনিভার্সিটি স্কুল অফ মেডিসিনের বেশিরভাগ বিদেশী মুসলিম শিক্ষার্থী ২০০৪ সালে পোর্টসমাউথে আল আনসার মসজিদ নির্মাণে অর্থায়ন করেছিল। দ্বীপপুঞ্জের পরিচিত ইসলামী সংগঠনগুলির মধ্যে রয়েছে রোসাউতে অবস্থিত ডোমিনিকান মুসলিম কমিউনিটি ও রসে অবস্থিত মুসলিম ছাত্র সংগঠন।    তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:ক্যারিবীয় অঞ্চলে ইসলাম
সাঁতরাগাছি–আমতা শাখা রেলপথটি দক্ষিণ পূর্ব রেল অঞ্চলের একটি অংশ, যার উপরে কলকাতা শহরতলির লোকাল ট্রেন হাওড়া থেকে আমতা পর্যন্ত চলাচল করে। এই রেলপথ প্রায় ৩৫ কিলোমিটার দীর্ঘ। সাঁতরাগাছি থেকে আমতা যেতে প্রায় এক ঘণ্টা সময় লাগে লোকাল ট্রেনে।  ইতিহাস  হাওড়া আমতা লাইট  রেলের মালিকানা ছিল এবং পরিচালনার দায়িত্ব ছিল হাওড়া–আমতা লাইট রেলওয়ে সংস্থার (এজেন্টস: টিএ মার্টিন অ্যান্ড কো, কলকাতা) উপর। হাওড়া-আমতা হালকা রেলপথটি ১৯৭১ সালের ১ জানুয়ারী বন্ধ হয়ে যায়। এর পর ব্রডগেজ ট্র্যাকে রূপান্তরিত করা হয় এবং দক্ষিণ পূর্ব রেলওয়ের আমতা শাখার জন্য ব্যবহৃত হচ্ছে। হাওড়া–আমতা লাইন (সংকীর্ণ (২ ফুট) গেজ: ২৮ মাইল) হাওড়া থেকে ডোমজুড় (৯ মাইল)  ১ জুলাই ১৮৯৭ সালে খোলা হয়েছিল ডোমজুড় থেকে বরগাছিয়া (৭ মাইল) ২ অক্টোবর ১৮৯৭ সালে খোলা হয়েছিল বরগাছিয়া থেকে মাজু (৬ মাইল) ৪ মে ১৮৯৮ সালে খোলা হয়েছিল মাজু থেকে আমতা (৭ মাইল) ১ জুন ১৮৯৮ সালে খোলা হয়েছিল এবং ১ জানুয়ারী ১৯৭১ সালে বন্ধ হয়  আমতা শাখা (ব্রডগেজ: ২৮ মাইল) সাঁতরাগাছি জংশন থেকে ডোমজুড় (১২ মাইল) ২২ এপ্রিল ১৯৮৪ সালে খোলা হয়েছিল ডোমজুড় থেকে বরগাছিয়া (৫ মাইল) ১৯৮৫  সালে খোলা হয়েছিল বরগাছিয়া মহেন্দ্রলাল নগর (৩ মাইল) ২২ জুলাই ২০০২ সালে খোলা হয়েছিল মহেন্দ্রলাল নগর থেকে আমতা (৮ মাইল) ডিসেম্বর ২০০৪ সালে খোলা হয়েছিল  রেলপথ  তথ্যসূত্র  বহিঃসংযোগ  বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:দক্ষিণ পূর্ব রেল বিষয়শ্রেণী:পশ্চিমবঙ্গের রেল পরিবহন বিষয়শ্রেণী:খড়গপুর রেলওয়ে বিভাগ বিষয়শ্রেণী:হাওড়ার রেল পরিবহন
রেজ্জাকুল হায়দার চৌধুরী একজন বাঙালি রাজনীতিবিদ ছিলেন। তিনি পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।  প্রাথমিক ও কর্মজীবন রেজ্জাকুল হায়দার চৌধুরী ১৮৮৯ সালে বেগমগঞ্জ থানার অন্তর্গত গোপালপুর গ্রামে জন্মগ্রহণ করেন। গোপালপুর চৌধুরী বাড়ির আলী হায়দার চৌধুরীর ৭ পুত্রের মধ্যে রেজ্জাকুল হায়দার ৫ম পুত্র ছিলেন।   রেজ্জাকুল হায়দার চৌধুরী ১৯২৩ সালে কলিকাতা বিশ্ববিদ্যালয় থেকে বি.এ বি.এল পাশ করার পর নোয়াখালীতে বসবাস করার পাশাপাশি আইন ব্যবসার সাথে যুক্ত হন। তিনি একাধিকবার নোয়াখালী জেলা বোর্ডের চেয়ারম্যান ছিলেন। খান বাহাদুর ওলি উল ইসলামের কন্যাকে বিবাহ করে পারিবারিক জীবন শুরু করেন। কর্মজীবনে তিনি ১৯২৮ সালে নোয়াখারী জেলা বোর্ডের চেয়ারম্যান নিযুক্ত হন। ১৯৫৬ সালে তৃতীয় বারের মতো নোয়াখালী জেলা বোর্ডের চেয়ারম্যান নিযুক্ত হন। ১৯৩৭ সালে তিনি বেঙ্গল রেজিমেন্ট কাউন্সিলের সদস্য নির্বাচিত হন এবং ১৯৫০ সালে নোয়াখালী পাবলিক প্রশিকিউটর হিসেবে নিযুক্ত হন।   রাজনৈতিক জীবন  ১৯৪৬ সালের বঙ্গীয় ব্যবস্থাপক পরিষদ নির্বাচনে সম্প্রদায় ভিত্তিক আসন বন্টন করা হয়। ওই সময় মুসলিম আসন ক্যাটাগরীতে রেজ্জাকুল হায়দার চৌধুরীর (মুসলিম পার্লামেন্টারী র্বোড) থেকে নোয়াখালী উত্তর (বেগমগঞ্জ-সেনবাগ) আসনে নির্বাচন করেন। তার প্রতিদ্বন্দ্বী প্রার্থী ছিলেন মুসলিম লীগের ফজলুর রহমান। ১৯৫৪ সালে পূর্ববঙ্গ ব্যবস্থাপক পরিষদ নির্বাচনে সম্প্রদায় ভিত্তিক মুসলিম সম্প্রদায় আসন নোয়াখালী মধ্য উত্তর (রামগঞ্জ একাংশ-বেগমগঞ্জ অপরাংশ) আসনে রেজ্জাকুল হায়দার চৌধুরী, যুক্তফ্রন্ট, (কেএসপি)র হয়ে নির্বাচন করে মোট ১৫৮০৪ ভোট পেয়ে নির্বাচিত হন। তার নিকটতম প্রতিদ্বন্দ্বী ছিলেন মুসলিম লীগের মৌলভী রশিদ আহমেদ জয়াগী।  রেজ্জাকুল হায়দার চৌধুরী পূর্ব পাকিস্তানের নোয়াখালী-২ এর প্রতিনিধি হিসাবে  পাকিস্তানের তৃতীয় জাতীয় পরিষদের সদস্য ছিলেন। তিনি ১৯৫৪ সালে যুক্তফ্রন্ট হতে নির্বাচন করে প্রাদেশিক পরিষদের সদস্য নির্বাচিত হন। একই বছরে পাকিস্তান আমলে যুক্তফ্রন্ট সরকারের মন্ত্রী হিসেবে দায়িত্ব পালন করেন। আইয়ুব খানের শাসনামলে, ১৯৬২ সালে পূর্ব পাকিস্থান জাতীয় পরিষদ নির্বাচনে নোয়াখালী-২ (বেগমগঞ্জ, রামগঞ্জ একাংশ রায়পুর) আসন থেকে রেজ্জাকুল হায়দার চৌধুরী স্বতন্ত্র প্রার্থী হয়ে নির্বাচন করে ১৯৯ ভোট পেয়ে নির্বাচিত হন। তিনি ১৯৬২ সাল থেকে ১৯৬৫ পর্যন্ত এ দায়িত্বে ছিলেন।  খাঁন বাহাদুর পদবী খাঁন বাহাদুর রেজ্জাকুল হায়দার চৌধুরী, নোয়াখালী জেলা বোর্ডের চেয়াম্যান থাকা অবস্থায় বিভিন্ন জনহিতকর কাজে জড়িত ছিলেন। মাইজদী শহরে নোয়াখালী সদর দপ্তর রাখার ব্যাপারে তার অসাধারণ অবদান ছিল। এতদ্ব্যতীত তিনি দীর্ঘদিন কলকাতাস্থ নোয়াখালী সমিতির সাধারণ সম্পাদক পদে ছিলেন। সমাজসেবামূলক ও জনহিতকর কাজের স্বীকৃতি হিসেবে তৎকালীন ব্রিটিশ সরকার তাঁকে খাঁন বাহাদুর পদবী উপাধিতে ভূষিত করে।  মৃত্যু ১৯৭০ সালে বার্ধক্য জনিত কারণে ৮১ বছর বয়সে মৃত্যুবরণ করেন। মৃত্যুকালে তিনি ২ ছেলে ও ৯ মেয়ে রেখে যান।    তথ্যসূত্র   বিষয়শ্রেণী:১৮৮৯-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:নোয়াখালী জেলার রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
ওয়ার্ড নং ১০৫, কলকাতা পৌরসংস্থা ভারতের পশ্চিমবঙ্গ রাজ্যের দক্ষিণ কলকাতার একটি প্রশাসনিক বিভাগ। এটি কলকাতা পৌরসংস্থার বরো নং ১২ তে অংশগুলি আচ্ছাদন করে - হালতু (বৈদ্য পাড়া-যাদবগড়-আশুতোষ কলোনী-শরৎ বসু কলোনী-নাজির বাগান-সুচেতা নগর-নেলী নগর) এবং গড়ফা (মনসাতলা)।    ভূগোল  ১০৫ নং ওয়ার্ডের উত্তরে শরৎ ঘোষ গার্ডেন রোড এবং হালতু মেইন রোডের সীমানা; পূর্ব দিকে কেপিআর লেন; দক্ষিণে বৈদ্যপাড়া রোড এবং খাল দিয়ে; এবং পশ্চিমে গড়ফা মেইন রোড দিয়ে।   ওয়ার্ডটি কলকাতা পুলিশের গড়ফা থানার এখতিয়ারে।  Kolkata: Detail Maps of 141 Wards with Street Directory, Fourth Impression 2003, Map No. 75, D.P. Publication and Sales Concern, 66 College Street, Kolkata-700 073.   পাটুলি মহিলা থানা দক্ষিণ শহরতলির বিভাগের অধীনে সমস্ত পুলিশ থানাগুলির এখতিয়ারে, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।    ডেমোগ্রাফিক্স  ভারতের ২০১১ সালের আদম শুমারি অনুসারে কলকাতা পৌরসংস্থা ১০৫ নং ওয়ার্ডের মোট জনসংখ্যা ছিল ২১,২৬৭, এর মধ্যে ১০,৬০৯ (৫০%) পুরুষ এবং ১০,৬৫৮ (৫০%) মহিলা ছিলেন। জনসংখ্যার ৬ বছরের নীচে ছিল ১,২২৬। ১০৫ নং ওয়ার্ডে সাক্ষরতার সংখ্যা ছিল ১৮,৮১১ (৬ বছরেরও বেশি জনসংখ্যার ৯৩.৯৬%)।   কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা district  কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে .3.3.৩% হয়েছে।    নির্বাচনের উপাত্ত  ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং যাদবপুরের (বিধানসভা কেন্দ্র) একটি অংশ । নির্বাচন বছর কেন্দ্র কাউন্সিলর নাম পার্টি অধিভুক্তি ২০০৫ ওয়ার্ড নং ১০৫ সুনীল চন্দ্র চক্রবর্তী ভারতের কমিউনিস্ট পার্টি (মার্ক্সবাদী) Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ তরুন মন্ডল সর্বভারতীয় তৃণমূল কংগ্রেস  ২০১৫ তরুন মন্ডল অল ইন্ডিয়া তৃণমূল কংগ্রেস Prabahat Khabar, Hindi newspaper, print edition, 29 April 2015    বহিঃসংযোগ    তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
এসআরএস ল্যাবস, সান্টা এ্যানা, ক্যালিফোর্নিয়া ভিত্তিক একটি শব্দ-প্রকৌশল কোম্পানি। প্রতিষ্ঠানটি শব্দ প্রযুক্তি বিষয়ক সফট্‌ওয়্যার এবং ডিভাইস তৈরি করে থাকে, যা বিভিন্ন ইলেক্ট্রনিক পণ্যসামগ্রীতে ব্যবহৃত হয়। ১৯৯৩ সালে এস.আর.এস প্রতিষ্ঠিত হয় এবং ১৯৯৬ সালে NASDAQ স্টক এক্সচেঞ্জের তালিকাভুক্ত হয়। বিশ্বখ্যাত বিভিন্ন প্রযুক্তি কোম্পানি যেমন- মাইক্রোসফট, স্যামসাং, এল জি, তোশিবা, ডেল, এইচ পি, সনি এস.আর.এস ল্যাবের সফট্‌ওয়্যার ও ডিভাইস ব্যবহার করে থাকে।  ২০০৮ এ প্রায় ৩৬ মিলিয়ন ফ্ল্যাট-প্যানেল টেলিভিশন এস.আর.এস-এর শব্দ প্রযুক্ত ব্যবহার করেছে, যা বিশ্বের টেলিভিশন বাজারের ৩০ শতাংশ। এস.আর.এস ল্যাবের ৩০০-এরও অধিক ব্যবসায়িক অংশীদার এবং এর প্রযুক্তিপণ্য উদ্ভাবনের জন্য ১৫০টি প্যাটেন্ট রয়েছে।   পণ্য  এস.আর.এস ল্যাব নিম্নোক্ত পণ্য তৈরি করে থাকে: 	TruVolume  StudioSound HD 	TruSurround HD 	TruSurround XT 	Headphone 360 	TruSurround HD4 	TruBass 	Dialog Clarity 	WOW HD 	Circle Surround 	CS Headphone 	CS Auto   তথ্যসূত্র    বহিঃসংযোগ   Official Site   বিষয়শ্রেণী:শব্দ প্রকৌশল বিষয়শ্রেণী:১৯৯৩-এ প্রতিষ্ঠিত কোম্পানি বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান বিষয়শ্রেণী:ক্যালিফোর্নিয়া ভিত্তিক কোম্পানি
ইবতিহাজ মুহাম্মাদ (জন্ম: ডিসেম্বর ৪, ১৯৮৫) হলেন একজন আমেরিকান অসিচালনাকারী এবং যুক্তরাষ্ট্রের অসিচালনা দলের অন্যতম সদস্য। মার্কিন যুক্তরাষ্ট্রের হয়ে অলিম্পিক ক্রীড়া প্রতিযোগিতা চলাকালে তিনি হিজাব পরে খেলা প্রথম কোন মুসলিম আমেরিকার নারী হিসেবে সুপরিচিত একজন ব্যক্তিত্ব।   প্রাথমিক জীবন  ইবতিহাজ মুহাম্মাদ নিউ জার্সির ম্যাপলউডে জন্মগ্রহণ করেন এবং সেখানেই বেড়ে ওঠেন, ম্যানহাটান থেকে প্রায় ২৫ মাইল (৪০ কিমি) দুরত্ব এবং আফ্রিকা-আমেরিকা বংশোদ্ভূত। তার বাবা মার্কিন যুক্তরাষ্ট্রে জন্মগ্রহণ করেন এবং ইসলাম ধর্মে ধর্মান্তরিত হন। তার বাবা ইউজিন মুহাম্মদ নিউ জার্সির অবসরপ্রাপ্ত পুলিশ অফিসার ছিলেন এবং তার মা ডেনিস প্রাথমিক বিদ্যালয়ের বিশেষ শিক্ষিকা ছিলেন। তিনি ৫ ভাইবোনদের মধ্যে তৃতীয় ছিলেন।   আরো দেখুন   ক্রীড়ায় মুসলমান নারী   তথ্যসূত্র    বহিঃসংযোগ      বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:ডিউক বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১২ গ্রীষ্মকালীন অলিম্পিকের অসিক্রীড়াবিদ বিষয়শ্রেণী:২০১৬ গ্রীষ্মকালীন অলিম্পিকের অসিক্রীড়াবিদ বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:২১শ শতাব্দীর আফ্রিকান-মার্কিন নারী বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:২০শ শতাব্দীর আফ্রিকান-মার্কিন নারী বিষয়শ্রেণী:মার্কিন নারী বেশভূষাশৈলী নকশাবিদ বিষয়শ্রেণী:মার্কিন বেশভূষাশৈলী নকশাবিদ বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:মার্কিন শিশুসাহিত্যিক বিষয়শ্রেণী:মার্কিন নারী শিশুসাহিত্যিক বিষয়শ্রেণী:জর্জিয়া (মার্কিন অঙ্গরাজ্যের) মুসলিম
আবুয়েলাস দে প্লাজা দে মায়ো () বুয়েনোস আইরেসে অবস্থিত একটি বেসরকারী মানবাধিকার সংগঠন। এ সংগঠনের প্রধান উদ্দেশ্য হচ্ছে আর্জেন্টিনার নোংরা যুদ্ধ চলাকালীন চুরি হওয়া ও অবৈধভাবে দত্তক হিসেবে গ্রহণকৃত শিশুদেরকে খুঁজে বের করা। এস্তেলা বার্নেস দ্য কারলত্তো সংগঠনের বর্তমান সভাপতির দায়িত্ব পালন করছেন।   গঠন  ১৯৭৭ সংগঠনটি গঠিত হয়। রাজনৈতিক অস্থিরতা চলাকালীন শিশুদেরকে অপহরণ করা হয়েছিল। তাদের কেউ কেউ কারাগারে জন্মগ্রহণ করলেও পরবর্তীকালে অদৃশ্য হয়ে যায়। তাদেরকে পরবর্তীকালে ক্ষতিগ্রস্ত পরিবারে ফেরৎ দেয়া হয়। সংগঠনটির এ কার্যক্রমকে মার্কিন যুক্তরাষ্ট্রের জেনেটিক্স বিজ্ঞানী মেরি-ক্লেয়ার কিং সহায়তা করেন। এই কার্যক্রমে সামরিক শাসনামলে অপহৃত বা কারাগারে জন্মগ্রহণকারী প্রায় ৫০০ শিশুর ১০ শতাংশকে খুঁজে বের করা সম্ভব হয়। বাদ-বাকীদেরকে পরিচয় গোপন রেখে অবৈধভাবে দত্তক হিসেবে রাখা হয়।Juan Ignacio Irigaray, "Los santos inocentes", El Mundo, 11 June 1998   ১৯৯৮ সালের মধ্যে ২৫৬ শিশুর হারিয়ে যাওয়া সম্পর্কে তালিকাভুক্ত করা হয়। তন্মধ্যে ৫৬ শিশুর সন্ধান পাওয়া যায় ও অন্য সাত শিশু মৃত্যুবরণ করেছিল। সংগঠনটির এ কার্যক্রমের ফলে আর্জেন্টাইন ফরেনসিক অ্যানথ্রপলজি দলের সূচনা ঘটে ও জাতীয় জেনেটিক উপাত্ত ব্যাংক প্রতিষ্ঠিত হয়। সাম্প্রতিককালে জেনেটিক পরীক্ষার যুগান্তকারী উন্নয়নের ফলে আরও ৩১ শিশুকে তাদের প্রকৃত পরিবারে হস্তান্তর করা সম্ভবপর হয়েছে। অন্য ১৩টি ঘটনায় শিশুদের পরিচয় উদঘাটনের পর দত্তক ও প্রকৃত পরিবার যৌথভাবে সন্তানদেরকে লালন-পালন করার জন্য পারস্পরিক সম্মতি প্রকাশ করে।Marta Gurvich, "Argentina's Dapper", in Consortium News, August 19, 1998  অন্যান্য ঘটনাগুলো বিবদমান পরিবারের মধ্যে আদালতে গড়ায়। ২০০৮ সাল পর্যন্ত ৯৭ জন নাতির সন্ধান পাওয়া যায়।   উদ্দেশ্য  নোংরা যুদ্ধকালীন শিশুদেরকে অপহরণের বিষয়টি সুপরিকল্পিতভাবে পরিচালনা করেছিল। সামরিক পরিবার ও মিত্রদের কাছে শিশুদেরকে পাঠিয়ে দেয়া হয় যাতে তারা অন্য প্রজন্মের বিকাশ ঘটাতে না পারে। মানবাধিকার সম্পর্কীয় আন্তঃআমেরিকান কমিশনের মতে, সামরিক সরকার বাদ-বাকী ক্ষতিগ্রস্ত পরিবারের মধ্যে ভীতিকর পরিবেশ সৃষ্টির ঘৃণ্য খেলায় মেতে উঠে। কয়েক বছর বাদে এ সকল শিশু গুরুত্বপূর্ণ উপাদানে পরিণত হবে। ফলশ্রুতিতে নোংরা যুদ্ধের কার্যকারিতা শেষ হবে না।, Al Jazeera, March 2012   প্রভাব  সিলভিয়া কুইন্টেলা ঘটনায় সাবেক স্বৈরশাসক জর্জ ভাইদেলাকে শিশু অপহরণের অনেকগুলো অভিযোগে ২০১০ সালে গৃহে অন্তরীণ রাখা হয়েছিল। পরবর্তীতে জুলাই, ২০১২ সালে পরিকল্পিত পন্থায় শিশুদের চুরি করার সাথে জড়িত থাকার অপরাধে তাকে পঞ্চাশ বছরের কারাদণ্ড প্রদান করা হয়।"Videla condenado a 50 anos por robo de bebes"  (Videla sentenced to 50 years for stealing babies), Noticias (পেরু) (স্পেনীয় ভাষায়)   সম্মাননা  ১৪ সেপ্টেম্বর, ২০১১ তারিখে আবুয়েলাস দে প্লাজা দে মায়োকে ফেলিক্স হুফুয়েত বইগনি শান্তি পুরস্কার প্রদান করা হয়। প্যারিসভিত্তিক এ পুরস্কারে মানবাধিকার রক্ষার্থে তাদের কাজের প্রশংসাজ্ঞাপন করা হয় যা অনুকরণীয়।   তথ্যসূত্র    বহিঃসংযোগ       বিষয়শ্রেণী:বুয়েন্স আয়ার্স বিষয়শ্রেণী:আর্জেন্টিনায় রাজনৈতিক আন্দোলন বিষয়শ্রেণী:নোংরা যুদ্ধ বিষয়শ্রেণী:আর্জেন্টিনায় মহিলাদের সংগঠন বিষয়শ্রেণী:জোরপূর্বক অদৃশ্যকরণ বিষয়শ্রেণী:আর্জেন্টেনীয় মানবাধিকার কর্মী বিষয়শ্রেণী:আর্জেন্টিনাভিত্তিক মানবাধিকার সংগঠন বিষয়শ্রেণী:১৯৭৭-এ প্রতিষ্ঠিত সংগঠন বিষয়শ্রেণী:বুয়েনোস আইরেস বিষয়শ্রেণী:শিশু অপহরণ
thumb|একটি হাসপাতালের বহির্বিভাগ(Purley War Memorial Hospital) হাসপাতালের বহির্বিভাগ বলতে একটি হাসপাতালের এমন একটি অংশকে বোঝায় যেটিকে হাসপাতালের বহির্বিভাগীয় রোগীদের স্বাস্থ্য সমস্যা বা রোগ নির্ণয়করণ ও চিকিৎসা প্রদানের উদ্দেশ্যে নকশা করা হয়। বহির্বিভাগীয় রোগী বলতে এমন সব রোগীকে বোঝায়, যাদের কোনও শয্যার জন্য বা রাত্রিকালীন সেবা গ্রহণের জন্য হাসপাতালে ভর্তি হবার প্রয়োজন নেই।Segen's Medical Dictionary and Medical Dictionary for the Health Professions and Nursing আধুনিক বহির্বিভাগগুলিতে ব্যাপক সংখ্যক রোগনির্ণয় পরীক্ষা, চিকিৎসা সেবা এবং অপ্রধান শল্যচিকিৎসা সেবা প্রদান করা হয়। ইংরেজি ভাষাতে এগুলিকে "আউটপেশেন্ট ডিপার্টমেন্ট" (Outpatient department) বা সংক্ষেপে "ওপিডি" (OPD) এবং কখনও কখনও "আউটপেশেন্ট ক্লিনিক" (Outpatient clinic) বলা হয়।  কিছু কিছু স্বাস্থ্যকেন্দ্র বা চিকিৎসাকেন্দ্র হাসপাতালের বহির্বিভাগের মতো সেবা প্রদানের জন্য নির্মাণ করা হয়, কিন্তু সেগুলি কোনও হাসপাতালের সাথে সম্পর্কিত থাকে না, বরং স্বাধীনভাবে কাজ করে। এইসব স্বতন্ত্র চিকিৎসাকেন্দ্রকেও ইংরেজিতে "আউটপেশেন্ট ক্লিনিক" বলা হয়।  গুরুত্ব কোনও হাসপাতালের বহির্বিভাগ সেটির সামগ্রিক পরিচালনার একটি গুরুত্বপূর্ণ অংশ। এটি সাধারণত ভর্তিকৃত রোগীদের সেবাব্যবস্থাগুলির সাথে অঙ্গীভূত থেকে কাজ করে। হাসপাতালের বহির্বিভাগে যেসব চিকিৎসক ও শল্যচিকিৎসক কাজ করেন, তারা হাসপাতালের অন্তঃস্থ বিভাগগুলিতেও রোগীদেরকে সেবাদান করেন। অনেক রোগীকে প্রথমে বহির্বিভাগীয় রোগী হিসেবে পরীক্ষা করা হয় ও চিকিৎসা প্রদান করা হয় এবং প্রয়োজন হলে পরবর্তীতে তাদেরকে হাসপাতালে ভর্তি করা হতে পারে। হাসপাতালের অভ্যন্তরীণ সেবা থেকে অব্যাহতি লাভের পরেও রোগীকে আবার হাসপাতালের বহির্বিভাগে অনুবর্তনমূলক চিকিৎসার (follow-up ফলো-আপ) জন্য ফেরত আসতে হতে পারে।  বর্ণনা সাধারণত হাসপাতালের বহির্বিভাগ হাসপাতাল ভবনের নিচ তলায় অবস্থিত থাকে, যার কাছে গাড়ি রাখার সুবন্দোবস্ত থাকতে পারে। হাঁটতে অক্ষম রোগীদের জন্য চাকা লাগানো আসন ("হুইলচেয়ার") এবং খাটুলি-র ("স্ট্রেচার") ব্যবস্থা থাকে। রোগীরা হাসপাতালের অভ্যর্থনা কেন্দ্রে গিয়ে রোগী হিসেবে নিবন্ধন সম্পন্ন করেন এবং সেখানে তাদের বসবার ব্যবস্থা থাকে যাতে তারা চিকিৎসকের সাথে সাক্ষাৎ বা বৈঠকের জন্য অপেক্ষা করতে পারেন। প্রতিটি চিকিৎসকের একটি স্বতন্ত্র বৈঠকখানা বা সাক্ষাতের কক্ষ থাকে এবং এগুলির পাশেও অপেক্ষাকৃত ক্ষুদ্র বসবার জায়গা থাকতে পারে। শিশুদের চিকিৎসার উদ্দেশ্যে নির্মিত বহির্বিভাগ প্রাপ্তবয়স্কদের বহির্বিভাগের থেকে পৃথক কোনও স্থানে অবস্থিত হতে পারে। বহির্বিভাগের কাছেই রঞ্জনরশ্মি (এক্স-রে) করার সুবিধা, পরীক্ষণাগার, চিকিৎসা-সংক্রান্ত নথিপত্রের (Medical records "মেডিক্যাল রেকর্ডস") কার্যালয়, ঔষধালয়, ইত্যাদি থাকতে পারে। প্রধান অপেক্ষার এলাকাটিতে রোগী ও তার পরিবারের জন্য শৌচাগার, দূরালাপনি (টেলিফোন), চাঘর বা কফিঘর বা জলখাবারের সুবিধা, খাবার পানির সুবিধা, উপহারের দোকান, ফুলের দোকান, উপাসনার স্থান, নিরব ঘর, ইত্যাদি সুযোগ সুবিধা থাকতে পারে।  সব হাসপাতালে পৃথক করে বহির্বিভাগ না-ও থাকতে পারে। সেক্ষেত্রে ভর্তিকৃত রোগীদের যে বিভাগে চিকিৎসা করা হয়, সেখানেই ভর্তি না হওয়া রোগীদের চিকিৎসা করা হতে পারে।  তথ্যসূত্র  বিষয়শ্রেণী:স্বাস্থ্যসেবা কেন্দ্রের ধরন বিষয়শ্রেণী:চিকিৎসালয় বিষয়শ্রেণী:হাসপাতাল
সন্ন্যাসী রাজা (১৯৭৫): পীযূষ বসু পরিচালিত এবং উত্তম কুমার অভিনীত একটি বিখ্যাত ভারতীয় বাংলা চলচ্চিত্র। চলচ্চিত্রটির প্রধান চরিত্র সূর্য কিশোর নাগ চৌধুরীর ভূমিকায় মহানায়ক উত্তম কুমার এবং বিপরীতে ইন্দু চরিত্রে সুপ্রিয়া চৌধুরী অভিনয় করেছেন। এই চলচ্চিত্রটি বিখ্যাত ভাওয়াল সন্ন্যাসী মামলা অবলম্বনে তৈরি হয়েছিল। ভাওয়াল এস্টেট বর্তমানে বাংলাদেশের গাজীপুর জেলায় অবস্থিত।  পটভূমি জমিদার সূর্য কিশোর তার পরিবার ও সম্পত্তির দেখাশোনা করেন না নিজের জগতে মেতে থাকেন। ডাক্তার বিজয় চক্রবর্তী সূর্যের পারিবারিক বন্ধু এবং একই বাড়িতে থাকেন। সে সূর্যকে হত্যার পরিকল্পনা করে এবং সূর্যের স্ত্রী ইন্দুকে চুপ থাকতে বাধ্য করে। একটি জ্বলন্ত ঘাটে , একজন সন্ন্যাসী সূর্যের জীবন রক্ষা করেন, কিন্তু, তার বাড়িতে ফিরে তিনি দেখতে পান যে তার পুরো সম্পত্তি ইতিমধ্যেই ডঃ বিজয়ের দখলে রয়েছে। সূর্য কিশোর এখন তার হারানো সম্পত্তি পুনরুদ্ধারের পরিকল্পনা করেছে।  কুশীলব উত্তম কুমার - রাজা সূর্য কিশোর সুপ্রিয়া চৌধুরী - রানী ইন্দুবালা রবিন ব‍্যানার্জী - ডাক্তার বিজয় সত‍্য ব‍্যানার্জী - থমাস শম্ভু ভট্টাচার্য্য - নিতাই সুলতা চৌধুরী কল‍্যানী অধিকারী সুনীল ব‍্যানার্জী  সংঙ্গীত  বক্স অফিস ছবিটি নির্মাণ করতে খরচ হয় আট লক্ষ টাকা। প্রথম মুক্তিতেই এটি ৩৫ লক্ষ টাকা আয় করে এবং টানা ১৮ সপ্তাহ চলে। আশির দশকে ছবিটি পুনঃমুক্তি হলে এটি আবার ব্লকবাষ্টার হয় এবং সর্বমোট প্রায় ৭৭ লক্ষ টাকা আয় করে।  পূনঃনির্মাণ এই ছবির তুমুল জনপ্রিয়তায় ১৯৭৭ সালে এটিকে দক্ষিন ভারতে তেলুগু ভাষায় পূনঃনির্মাণ করা হয় রাজা রমেশ নামে। ২০১৮ সালে জাতীয় পুরস্কার জয়ী পরিচালক সৃজিত মুখার্জী এর কাহিনী অবলম্বনেই বাংলা ভাষাতেই আবার একটি ছবি বানান যার নাম এক যে ছিলো রাজা। ছবিটি জাতীয় পুরস্কারও পায়।  বহিঃসংযোগ  বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৭৫-এর চলচ্চিত্র বিষয়শ্রেণী:ভিক্ষু বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:১৯৭৫-এর নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র
চার মাইজদিয়া ভারতের পশ্চিমবঙ্গ রাজ্যের নদিয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে চার মাইজদিয়া শহরের জনসংখ্যা হল ৫০০৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে চার মাইজদিয়া এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:নদিয়া জেলার শহর ও নগর
ক হলো বাংলা বর্ণমালার প্রথম ব্যঞ্জনবর্ণ এবং ১২তম বর্ণ। ‘ক’ হলো একটি পূর্ণমাত্রাযুক্ত ব্যঞ্জনবর্ণ।   বর্ণনা  'ক' হলো বাংলা বর্ণমালার প্রথম বর্ণ এবং একই সাথে ব্রাহ্মী বর্ণমালারও প্রথম বর্ণ। এর আদিরূপ যোগ চিহ্নসদৃশ। বাংলা ভাষায় 'ক' আদ্যক্ষর রূপে বহুল ব্যবহৃত। ক-বর্গীয় ধ্বনিরও প্রথম ধ্বনি 'ক'। কখনো কখনো গণিতে অজ্ঞাত রাশি প্রকাশ করতে এই বর্ণটি ব্যবহার করা হয়।   ব্যবহার  স্বরবর্ণ ক'র সাথে যুক্ত হলেঅক আ কাইকিঈকীউকুঊকূঋকৃএকেঐকৈওকোঔকৌ   যুক্তবর্ণ    পৃথকরূপে যুক্তরূপ শব্দ ক্ + ক ক্ক ছক্কা ক্ + ট ক্ট অক্টোবর ক্ + ত ক্ত রক্ত ক্ + ত + র ক্ত্র বক্ত্র ক্ + ব ক্ব পক্ব ক্ + ম ক্ম রুক্মিণী ক্ + য ক্য বাক্য ক্ + র ক্র বক্র ক + ল ক্ল ক্লেশ ক্ + ষ ক্ষ ক্ষমা ক্ + ষ + ণ ক্ষ্ণ তীক্ষ্ণ ক্ + ষ + ম ক্ষ্ম সূক্ষ্ম ক্ + ষ + য ক্ষ্য ভক্ষ্য ক্ + স ক্স বাক্স  কিছু যুক্তবর্ণ ইংরেজি শব্দের জন্য সৃষ্টি হয়েছে। যেমন: ক্ + ট = ক্ট।  কিছু যুক্তবর্ণ সংস্কৃত ভাষায় ছিল। বাংলায় তা আর ব্যবহৃত নয়। যেমন: ক্ + ন = ক্ন।   ব্যঞ্জন সন্ধিতে ক   ক+অ = গ (দিক+অন্ত = দিগন্ত)  ক+দ = গ+দ (বাক+দান = বাগদান)  ম+ক = ঙ+ক (শম+কা = শঙ্কা)  ক+ন = গ/ঙ+ন (দিক্+নির্ণয় = দিগ্নির্ণয়/দিঙ্নির্ণয়)   ধ্বনিগত বৈশিষ্ট্য  'ক'কে প্রথাগতভাবে কন্ঠ্যধ্বনি বলা হয়। তবে এর উচ্চারণস্থান জিহ্বামূল বা পশ্চাত্তালু। ক ধ্বনি উচ্চারণের সময় নিঃশ্বাস ধীরে সংযোজিত হয়।তাই এটি অল্পপ্রাণ ধ্বনি। ক উচ্চারণের সময় স্বরতন্ত্রী অনুরণিত হয় না বিধায় এটি অঘোষ ধ্বনি।   উদাহরণ    কই  কংস  কক্ষ  কঙ্ক  কত  কথা  কাক  কাকা  কি  কিল  কিছু  কী  কীট  কণ্টক  কণ্ঠ  কপাল  কবি  কাব্য  কামড়  কাম  কলা  কামাই  কায়দা  কায়িক  কাজ  কান্ত  কান্না  কাপড়  কাবাব  কাবুব  কাব্য  কার্যক্রম  কার্য  কারাবাস  কার্যভার  কার্যকারী  কার্যকালাপ  কার্পাস  কষ্ট  কষা  কহা  কল্য  কল্যাণ   কম্পিউটিং কোড    আরো দেখুন   বাংলা স্বরবর্ণ  বাংলা ব্যঞ্জনবর্ণ  বাংলা লিপি   তথ্যসূত্র    বহিঃসংযোগ     বিষয়শ্রেণী:বাংলা ব্যঞ্জনবর্ণ বিষয়শ্রেণী:বাংলা বর্ণমালা বিষয়শ্রেণী:বাংলা ভাষা
এই বিষয়শ্রেণীতে এমন ব্যক্তিদের অন্তর্ভুক্ত করা হয়েছে, যারা (অথবা যাদের পূর্বপুরুষ) পর্তুগাল হতে অন্য দেশে অভিবাসিত হয়েছেন। যারা (অথবা যাদের পূর্বপুরুষ) অন্য দেশ হতে পর্তুগালে অভিবাসিত হয়েছেন, এমন ব্যক্তিদের জন্য :বিষয়শ্রেণী:জাতিগোষ্ঠী বা জাতীয়তার উৎপত্তি অনুযায়ী পর্তুগিজ ব্যক্তি দেখুন।  বংশোদ্ভূত ব্যক্তি বিষয়শ্রেণী:ইউরোপীয় দেশ অনুযায়ী বংশোদ্ভূত ব্যক্তি বিষয়শ্রেণী:বংশোদ্ভূত দেশ অনুযায়ী ব্যক্তি বিষয়শ্রেণী:জাতিগোষ্ঠী বা জাতীয় বংশোদ্ভূত অনুযায়ী ব্যক্তি
উবুন্টু নেটবুক সংস্করণ (ইউএনই) () নামের ডিস্ট্রিবিউশনটির ১০.০৪ সংস্করনটি প্রকাশের আগ পর্যন্ত এটি উবুন্টু নেটবুক রিমিক্স নামে পরিচিত ছিল।https://wiki.ubuntu.com/Specs/DesktopLucidUNEhttps://blueprints.launchpad.net/ubuntu/+spec/desktop-lucid-unehttp://www.omgubuntu.co.uk/2009/11/ubuntu-netbook-remix-to-be-renamed.html এটি উবুন্টু অপারেটিং সিস্টেম ভিত্তিক একটি লিনাক্স ডিস্ট্রিবিউশন যেটি প্রধানত নেটবুক এবং ইন্টেল এ্যাটম প্রসেসর বিশিষ্ট ছোট আকারের প্রদর্শনী রয়েছে কম্পিউটার সমূহে ব্যবহার করার উদ্দেশ্যে বিশেষভাবে তৈরী করা হয়েছে।  উবুন্টু ৮.০৪ প্রকাশের সময় থেকে ইউএনই ব্যবহার করা যায়। সেই সময় কেবলমাত্র ইনস্টল করা অপারেটিং সিস্টেমের সাথে অতিরিক্ত অ্যাপলিকেশন হিসাবে ব্যবহার করার সুযোগ পওয়া যেত। এবং এই সুবিধাটিও নির্দিষ্ট কিছু যন্ত্রাংশের ক্ষেত্রে প্রযোজ্য ছিল যেমন ডেল ইন্সপায়ারন মিনি ১০ভি, তোশিবা এনবি১০০ এছাড়া এসার এসপায়ার ওয়ান এবং আসুস ই পিসি এর জনপ্রিয় কিছু মডেলে ব্যবহার করা যেত।  ক্যানোনিকাল লিমিটেড, উবুন্টুর মূল ডেভলপার প্রতিষ্ঠান নিম্ন মানের হার্ডওয়্যার এবং ব্যাটারী থেকে দীর্ঘক্ষন চালানোর সুবিধা যুক্ত করার সুবিধার্থে মোবইন প্রকল্পের সাথে যুক্ত হতে যাচ্ছে।Moblin Project  ১০.১০ সংস্করণ থেকে উবুন্টু নেটবুক সংস্করণের ডিফলট ডেস্কটপ ইন্টারফেস হিসাবে ইউনিটি ডেস্কটপ ব্যবহার করা হচ্ছে। তবে আগের ডেস্কটপ ইন্টারফেসটি রিপোজিটরী থেকে ব্যবহার করা যাবে।   যন্ত্রাংশসমূহ  উবুন্টু নেটবুক সংস্করণ যেসকল নেটবুকসমূহের সাথে অফিসিয়ালভাবে দেয়া হয়ে থাকে, সেগুলি হল:  স্যালভেনিয়ান জি নোটবুক মেসা Welcome to LinuxInsider . Linuxinsider.com. Retrieved on 2009-11-08.  তোশিবা এনবি১০০  সিস্টেম৭৬ স্টার্লিং নোটবুকStarling NetBook - Ubuntu Linux Laptop - 10 inch - system76, Inc . System76.com. Retrieved on 2009-11-08.  ডেল মিনি ১০ভি, মিনি১০, ল্যাটিচিউড ২১০০, ল্যাটিচিউড ২১১০  অ্যাডভেন্ট ৪২১১সি  স্যামসং এন১১০ (এই পন্যটি বর্তমানে পাওয়া যাচ্ছে না)  যারেসন টেরা এইচডি নেটবুক এবং যারেসন ল্যাপটপ   ব্যবহার   সাধারণ   ওয়েব ব্রাউজার - মজিলা ফায়ারফক্স  ই-মেইল ক্লায়েন্ট- ইভোলুশন  তাৎক্ষনিক বার্তা বাহক - ইমপ্যাথি  মিডিয়া প্লেয়ার - রিদমবক্স  ছবি দর্শন - শটওয়েল  অফিস - ওপেনঅফিস.ওর্গ   ঐচ্ছিক   এডোবি রিডার  জাভা ভার্চুয়াল মেশিন  স্কাইপ  বানশি   ওইএমের জন্য কোডেক   এমপিইজি-৪ (এইচ.২৬৩)  এমপি৩  এএসি  উইন্ডোজ মিডিয়া   অন্যান্য   মজিলা থান্ডারবার্ড  সংবার্ড   বিবিসি আইপ্লেয়ার (এডোবি এয়ার ইন্সটলের প্রয়োজন হয় চালাতে গেলে)  গিম্প   আরও দেখুন    লিনাক্স সংবলিত নেটবুকের তুলনা  ইজিপিইসি  ইবুন্টু  জলি ওএস  লিইইনাক্স লিনাক্স  এন্ড্রয়েডের জন্য উবুন্টু  উবুন্টু ফোন   তথ্যসূত্র    বহিঃসংযোগ   Official product page (Canonical)  UNE packages (Launchpad)  UNE Ubuntu Wiki  UNE netbook support  Canonical Announces Availability of Ubuntu 9.04 Netbook Remix  Ubuntu Netbook Remix: a detailed explanation (Free Software Magazine)  বিষয়শ্রেণী:উবুন্টু (অপারেটিং সিস্টেম) বিষয়শ্রেণী:ডেবিয়ান বিষয়শ্রেণী:ওপেন সোর্স বিষয়শ্রেণী:লিনাক্স ডিস্ট্রিবিউশন বিষয়শ্রেণী:অপারেটিং সিস্টেম বিষয়শ্রেণী:মুক্ত সফটওয়্যার বিষয়শ্রেণী:মোবাইল কম্পিউটার